9.  การจัดการ

    1.  โครงสร้างการจัดการ

  โครงสร้างกรรมการธนาคาร ประกอบด้วย คณะกรรมการจำนวนทั้งสิ้น 5 ชุด ได้แก่
  คณะกรรมการธนาคาร คณะกรรมการตรวจสอบ คณะกรรมการบริหาร
  คณะกรรมการบริหารความเสี่ยง และคณะกรรมการสรรหาและกำหนดค่าตอบแทน
  ซึ่งรายละเอียดของคณะกรรมการแต่ละชุด มีดังนี้

1.  คณะกรรมการธนาคาร ในฐานะตัวแทนของผู้ถือหุ้น คณะกรรมการธนาคารมีบทบาท หน้าที่
    และความรับผิดชอบในการดำเนินกิจการของธนาคารให้มีความมั่นคง มีผลตอบแทนที่ดี
    ด้วยความซื่อสัตย์สุจริต และพึงหลีกเลี่ยงปัญหาในเรื่องความขัดแย้งทางผลประโยชน์
    โดยมีขอบเขตอำนาจ และหน้าที่ ดังนี้

-   กำหนดนโยบาย และเป้าหมายเชิงกลยุทธ์ในภาพรวมของธนาคาร
    พิจารณาอนุมัติแผนกลยุทธ์ตามที่คณะกรรมการบริหารเสนอ
    และกำกับควบคุมดูแลให้คณะกรรมการบริหารดำเนินการให้เป็นไปตามแผนงานที่ได้รับการอนุมัติไว้อย่างมีประสิทธิภาพและประสิทธิผล

-   จัดให้มีบทบัญญัติเกี่ยวกับการกำกับดูแลที่ดีตามหลักธรรมาภิบาลในเรื่อง
    จริยธรรมทางวิชาชีพของกรรมการ ผู้บริหารและพนักงาน เพื่อเป็นแนวทางปฏิบัติภายในองค์กร
    และมีจริยธรรมในการดำเนินธุรกิจ
    มีความรับผิดชอบต่อผู้ที่เกี่ยวข้องทุกฝ่ายอย่างเท่าเทียมกันโดยสม่ำเสมอ
    พึงหลีกเลี่ยงปัญหาในเรื่องความขัดแย้งทางผลประโยชน์

-   จัดให้มีการตรวจสอบภายใน
    และให้มีการรายงานข้อมูลอย่างเพียงพอแก่คณะกรรมการธนาคารเพื่อทราบถึงผลการดำเนินงานที่ผ่านมา
    และแนวโน้มการดำเนินงานในอนาคต

-   กำกับดูแลให้คณะกรรมการบริหารความเสี่ยง มีการกำหนดนโยบาย กระบวนการ
    และการควบคุมทางด้านการบริหารความเสี่ยงประเภทต่างๆ ที่เกิดขึ้น
    โดยจะต้องครอบคลุมความเสี่ยงด้าน กลยุทธ์ ด้านเครดิต ด้านตลาด ด้านสภาพคล่อง
    และด้านการปฏิบัติงาน

-   พิจารณาแต่งตั้ง กำหนดอำนาจหน้าที่ของผู้บริหารตั้งแต่ระดับประธานสายขึ้นไป
    และคณะกรรมการเฉพาะด้านชุดต่างๆ เพื่อช่วยดูแลการบริหารให้เป็นไปตามนโยบายที่กำหนด
    ได้แก่ คณะกรรมการตรวจสอบ คณะกรรมการสรรหาและกำหนดค่าตอบแทน
    คณะกรรมการบริหารความเสี่ยง และคณะกรรมการบริหาร เป็นต้น

-   ให้ความเห็นชอบรายงานทางการเงินประจำปี ที่ผ่านการตรวจสอบจากผู้สอบบัญชี
    และการสอบทานของคณะกรรมการบริหาร และคณะกรรมการตรวจสอบแล้ว
    เพื่อขอการรับรองจากที่ประชุมผู้ถือหุ้น และรับทราบความเห็นจากผู้สอบบัญชี (Management
    Letter) พร้อมความเห็นจากคณะกรรมการบริหาร

-   ดำเนินการภายในขอบเขตของกฎหมาย วัตถุประสงค์ ข้อบังคับของธนาคาร
    และตามมติที่ประชุมใหญ่ผู้ถือหุ้น

นอกจากนี้คณะกรรมการธนาคารอาจแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการของธนาคารได้ด้วยค่าใช้จ่ายของธนาคาร
คณะกรรมการธนาคารมี

-   การประชุมอย่างน้อย 3 เดือนครั้ง องค์ประชุมจะต้องประกอบด้วยกรรมการไม่น้อยกว่ากึ่งหนึ่ง
    ของจำนวนกรรมการทั้งหมดและมติที่ประชุมใช้เสียงข้างมากของกรรมการที่เข้าประชุม

โดยคณะกรรมการธนาคารประกอบด้วย กรรมการจำนวนทั้งสิ้น 10 คน แบ่งเป็นกรรมการอิสระ 5
คน กรรมการที่เป็นผู้บริหาร 3 คน กรรมการที่มิใช่ผู้บริหาร 2 คน
และเลขานุการคณะกรรมการธนาคารจำนวน 1 คน ดังนี้

นางสาวนวพร เรืองสกุล ประธานกรรมการ กรรมการอิสระ

นายพิชัย ดัชณาภิรมย์ ประธานกรรมการตรวจสอบ กรรมการอิสระ

นายมานพ พงศทัต ประธานกรรมการสรรหาและกำหนดค่าตอบแทน กรรมการอิสระ

นายเชษฐ์ ภัทรากรกุล กรรมการอิสระ

นายธานินทร์ จิระสุนทร กรรมการอิสระ

*นายประวิทย์ วรุตบางกูร กรรมการที่ไม่ได้เป็นผู้บริหาร

*นายสุรพล กุลศิริ กรรมการที่ไม่ได้เป็นผู้บริหาร

*นายประชา ชำนาญกิจโกศล กรรมการที่เป็นผู้บริหาร

นายสุพล วัธนเวคิน กรรมการที่เป็นผู้บริหาร

*นายธวัชไชย สุทธิกิจพิศาล กรรมการผู้จัดการใหญ่ และกรรมการที่เป็นผู้บริหาร

นางสินีนาถ เดชะคุปต์ เลขานุการ

หมายเหตุ* เป็นกรรมการมีอำนาจลงนามผูกพันธนาคาร

2.  คณะกรรมการตรวจสอบ ปฏิบัติงานตามหน้าที่ที่คณะกรรมการธนาคารมอบหมาย ดังนี้

-   สอบทานให้ธนาคารมีการรายงานทางการเงินอย่างถูกต้องและเพียงพอ

-   สอบทานให้ธนาคารมีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสม และมีประสิทธิภาพ

-   สอบทานให้ธนาคารปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของธนาคาร

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของธนาคาร

-   พิจารณาการเปิดเผยข้อมูลของธนาคารในกรณีเกิดรายการที่เกี่ยวโยงกัน
    หรือรายการที่อาจมีความ ขัดแย้งทางผลประโยชน์ ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   พิจารณา คัดเลือก โยกย้าย โอน หรือเลิกจ้าง เจ้าหน้าที่สำนักตรวจสอบภายใน

-   จัดทำรายงานการปฏิบัติงานของคณะกรรมการตรวจสอบเสนอคณะกรรมการธนาคาร

-   

-   

คณะกรรมการตรวจสอบมีอำนาจในการตรวจสอบ และสอบสวนผู้ที่เกี่ยวข้อง
และเรื่องที่เกี่ยวข้องภายใน ขอบเขตของอำนาจและหน้าที่
คณะกรรมการตรวจสอบต้องมีอำนาจในการว่าจ้าง หรือนำเอาผู้เชี่ยวชาญ
เฉพาะด้านมาช่วยงานตรวจสอบ และสอบสวนได้ตามที่คณะกรรมการตรวจสอบพิจารณาว่าเหมาะสม

-   

-   คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่าเมื่อมีความจำเป็น
    คณะกรรมการ ตรวจสอบอาจเชิญฝ่ายจัดการ
    หรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้

-   

-   

-   คณะกรรมการตรวจสอบต้องประสานงานกับคณะกรรมการบริหารความเสี่ยง
    เพื่อให้มีการปฏิบัติงานเป็นไปตามกรอบนโยบายการ บริหารความเสี่ยงของธนาคารหรือ
    ปฏิบัติการอื่นใดตามที่คณะกรรมการธนาคารมอบหมาย
    ด้วยความเห็นชอบจากคณะกรรมการตรวจสอบ

โดยองค์ประชุมของคณะกรรมการตรวจสอบ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด
และมติที่ประชุมใช้เสียงข้างมากของกรรมการที่เข้าประชุม
โดยคณะกรรมการตรวจสอบของธนาคารมีประธานกรรมการและกรรมการทุกท่านเป็นกรรมการอิสระ

นายพิชัย ดัชณาภิรมย์ ประธานกรรมการ กรรมการอิสระ

นายมานพ พงศทัต กรรมการ กรรมการอิสระ

นายเชษฐ์ ภัทรากรกุล กรรมการ กรรมการอิสระ

นายเกรียงศักดิ์ ศุกร์คณาภรณ์ เลขานุการ

3.  คณะกรรมการบริหาร คณะกรรมการบริหาร
    ในฐานะผู้ที่ได้รับมอบหมายจากคณะกรรมการธนาคาร ในการกำหนดกลยุทธ์
    แผนการดำเนินงาน
    กำกับการบริหารงานของผู้บริหารให้เป็นไปตามแผนการดำเนินงานอย่างมีประสิทธิภาพ
    เกิดประสิทธิผล
    คณะกรรมการธนาคารจึงกำหนดขอบเขตอำนาจและหน้าที่ของคณะกรรมการบริหาร ดังนี้

-   กำหนดแผนกลยุทธ์ แผนการดำเนินงาน งบประมาณ ให้เป็นไปตามนโยบาย
    เป้าหมายที่ได้รับอนุมัติจากคณะกรรมการธนาคารอย่างมีประสิทธิภาพ
    ภายใต้กฎระเบียบของทางการ

-   กำหนดโครงสร้างองค์กรที่อยู่ในความรับผิดชอบ การแต่งตั้ง
    และกำหนดอำนาจหน้าที่ของผู้บริหารตั้งแต่ระดับรองกรรมการผู้จัดการใหญ่ลงมา

-   กำหนดอำนาจในการอนุมัติวงเงินให้กู้ยืม การลงทุน จัดซื้อ และค่าใช้จ่าย
    เพื่อประโยชน์ของธนาคาร ภายใต้กฎหมายที่เกี่ยวข้อง

-   กำหนดให้มีระบบการทำงาน ระเบียบ และกระบวนการปฏิบัติงาน การควบคุมภายใน
    ให้มีประสิทธิภาพ

-   พิจารณาอนุมัติสินเชื่อ อนุมัติการขายทรัพย์สินรอขาย
    และกำหนดราคาทรัพย์สินที่จะซื้อจากการขายทอดตลาด และใช้สิทธิคัดค้านตามวงเงินที่กำหนด

-   กำกับดูแลการบริหารงานให้เป็นไปตามกรอบความเสี่ยงที่กำหนดโดย
    คณะกรรมการบริหารความเสี่ยง ที่ครอบคลุมความเสี่ยงทางด้านกลยุทธ์ ด้านเครดิต ด้านตลาด
    ด้านสภาพคล่อง ด้านปฏิบัติงาน ที่รวมถึงความเสี่ยงด้านชื่อเสียง และกฎหมาย

-   ปฏิบัติ และติดตามกำกับดูแลผู้บริหาร พนักงาน
    ให้มีการปฏิบัติตามบทบัญญัติเกี่ยวกับจรรยาบรรณทางธุรกิจ จริยธรรมทางวิชาชีพ

-   แต่งตั้งคณะกรรมการ หรือคณะอนุกรรมการ คณะหนึ่ง หรือหลายคณะ เพื่อทำหน้าที่กลั่นกรอง
    พิจารณา อนุมัติ งานเฉพาะด้าน ตามที่กำหนด แทนคณะกรรมการบริหาร

-   จัดทำรายงานการบริหารงาน
    การดำเนินงานให้คณะกรรมการธนาคารรับทราบเป็นรายไตรมาส

นอกจากนี้ คณะกรรมการบริหารอาจแสวงหาความเห็นทางวิชาชีพจากที่ปรึกษาภายนอก
เกี่ยวกับการดำเนินกิจการของธนาคารได้ ด้วยค่าใช้จ่ายของธนาคาร
คณะกรรมการบริหารจะต้องมีการประชุม อย่างน้อยเดือนละครั้ง
องค์ประชุมประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม

คณะกรรมการบริหาร ประกอบด้วย

นายสุพล วัธนเวคิน ประธานกรรมการ

นายธวัชไชย สุทธิกิจพิศาล กรรมการผู้จัดการใหญ่

นายชวลิต จินดาวณิค กรรมการ

นายปฐม อมรเดชาวัฒน์ กรรมการ

นางสาวฐิตินันท์ วัธนเวคิน กรรมการ

นายศราวุธ จารุจินดา กรรมการ

นางสินีนาถ เดชะคุปต์ กรรมการ

นางสาวพรทิพย์ ชูพระคุณ เลขานุการ

4.  คณะกรรมการบริหารความเสี่ยง มีองค์ประกอบคณะกรรมการ และขอบเขตอำนาจหน้าที่ ดังนี้

-   กำหนดนโยบายการบริหารความเสี่ยงโดยรวมของธนาคาร
    ที่ครอบคลุมความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์
    ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง
    และความเสี่ยงด้านปฏิบัติการ โดยรวมถึงความเสี่ยงด้านกฎหมาย และชื่อเสียงของธนาคาร

-   วางกลยุทธ์ให้สอดคล้องกับนโยบายการบริหารความเสี่ยงของธนาคาร ให้สามารถประเมิน
    ติดตามผล และกำกับดูแลปริมาณความเสี่ยงให้อยู่ในระดับที่เหมาะสม
    รวมถึงนโยบายและหลักเกณฑ์ในการกันสำรองสำหรับสินทรัพย์จัดชั้น

-   ทบทวนความเพียงพอของนโยบาย และระบบการบริหารความเสี่ยง
    โดยรวมถึงความมีประสิทธิผลของระบบ และการปฏิบัติตามนโยบายที่กำหนด

-   รายงานผลการปฏิบัติงานต่อคณะกรรมการธนาคารอย่างสม่ำเสมอ
    เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนดและแจ้งให้คณะกรรมการตรวจสอบเพื่อทราบ

นอกจากนั้นคณะกรรมการบริหารความเสี่ยงจะต้องมีการประชุม อย่างน้อย 3 เดือนครั้ง

องค์ประชุม ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด มติที่ประชุม
ใช้เสียงข้างมากของกรรมการที่เข้าประชุม คณะกรรมการบริหารความเสี่ยง
ประกอบด้วยกรรมการจำนวน 9 คน ดังนี้

นายสุพล วัธนเวคิน ประธานกรรมการ

นายชวลิต จินดาวณิค กรรมการ

นายปฐม อมรเดชาวัฒน์ กรรมการ

นายธวัชไชย สุทธิกิจพิศาล กรรมการ

นายประชา ชำนาญกิจโกศล กรรมการ

นางสาวฐิตินันท์ วัธนเวคิน กรรมการ

นายศราวุธ จารุจินดา กรรมการ

นางสินีนาถ เดชะคุปต์ กรรมการ

นายเกรียงศักดิ์ ศุกร์คณาภรณ์ กรรมการ

นายศิวพงษ์ พลังตระกูล เลขานุการ

5.  คณะกรรมการสรรหาและกำหนดค่าตอบแทน มีองค์ประกอบคณะกรรมการ
    และขอบเขตอำนาจหน้าที่ ดังนี้

-   กำหนดนโยบาย หลักเกณฑ์
    และวิธีการในการสรรหากรรมการและผู้บริหารระดับสูงตั้งแต่ระดับกรรมการผู้จัดการใหญ่ขึ้นไป
    เพื่อเสนอคณะกรรมการธนาคารพิจารณาอนุมัติ

-   คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่างๆ ดังต่อไปนี้

    -   กรรมการ

    -   กรรมการในคณะกรรมการชุดย่อย ที่ได้รับมอบหมายอำนาจหน้าที่
        และความรับผิดชอบโดยตรงจากคณะกรรมการธนาคาร

    -   ผู้บริหารระดับสูงตั้งแต่กรรมการผู้จัดการใหญ่ขึ้นไป

-   ดูแลให้คณะกรรมการธนาคารมีขนาด และองค์ประกอบที่เหมาะสมกับองค์กร
    โดยคำนึงถึงคุณสมบัติของคณะกรรมการธนาคารที่ต้องประกอบด้วยบุคคลที่มีความรู้ความสามารถ
    และประสบการณ์ในด้านต่างๆ อย่างเหมาะสม

-   เปิดเผยนโยบายการสรรหา
    และรายละเอียดของกระบวนการสรรหาในรายงานประจำปีของธนาคาร

-   กำหนดนโยบายการจ่ายค่าตอบแทน และผลประโยชน์อื่น ที่ให้แก่กรรมการ
    และผู้บริหารระดับสูงตั้งแต่กรรมการผู้จัดการใหญ่ขึ้นไป

-   กำหนดแนวทางการประเมินผลงานของกรรมการและผู้บริหารระดับสูงตั้งแต่กรรมการผู้จัดการใหญ่ขึ้นไป
    เพื่อพิจารณาปรับผลตอบแทนประจำปีโดยคำนึงถึงหน้าที่ความรับผิดชอบและความเสี่ยงที่เกี่ยวข้อง
    รวมถึงความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาในการประเมินผล

-   เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการกำหนดค่าตอบแทนไว้ในรายงานประจำปี

-   วางแผนและดำเนินการสรรหาผู้สืบทอดตำแหน่งกรรมการผู้จัดการใหญ่ต่อคณะกรรมการธนาคาร

โดยคณะกรรมการสรรหาและกำหนดค่าตอบแทน มีการประชุมอย่างน้อยปีละ 2 ครั้ง องค์ประชุม
ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม และมีองค์ประกอบคณะกรรมการ ประกอบด้วย
กรรมการจำนวน 3 คน โดยประธานกรรมการเป็นกรรมการอิสระ ที่เหลือเป็นกรรมการอิสระ 1
คนและกรรมการที่มิใช่กรรมการอิสระ 1 คนดังนี้

  --------------- --------------- ---------------------------------------
  นายมานพ         พงศทัต           ประธานกรรมการ , กรรมการอิสระ

  นายเชษฐ์         ภัทรากรกุล        กรรมการ, กรรมการอิสระ

  นายสุรพล         กุลศิริ            กรรมการ

  นางสาวนุจรี       ศิษฏศรีวงศ์        เลขานุการ
  --------------- --------------- ---------------------------------------

1.  การสรรหากรรมการและผู้บริหาร

1.  การคัดเลือกบุคคลที่ธนาคาร จะแต่งตั้งเป็นกรรมการ คณะกรรมการสรรหาจะพิจารณาคัดเลือก
    และกลั่นกรองผู้ที่มีคุณสมบัติเหมาะสม
    โดยคำนึงถึงการกำกับดูแลกิจการที่ดีและความจำเป็นขององค์กร
    โดยคณะกรรมการสรรหาจะรับฟังข้อเสนอแนะของผู้ถือหุ้นรายย่อยซึ่งจะเสนอชื่อบุคคลที่ควรได้รับการแต่งตั้งเป็นกรรมการหรือกรรมการอิสระของธนาคารด้วย
    ในการสรรหาและแต่งตั้งบุคคลเข้าดำรงตำแหน่งกรรมการอิสระนั้น
    บุคคลดังกล่าวจะต้องมีคุณสมบัติตามประกาศของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย มีกระบวนการคือ ผู้ถือหุ้น กรรมการ
    และผู้บริหารระดับสูงนำเสนอชื่อ และรายละเอียดประวัติ
    เพื่อให้คณะกรรมการสรรหาและกำหนดค่าตอบแทนพิจารณาคุณสมบัติ ความเหมาะสม
    และผลตอบแทน
    แล้วนำเสนอที่ประชุมคณะกรรมการธนาคารพิจารณาเสนอขออนุมัติจากที่ประชุมผู้ถือหุ้น

หลักเกณฑ์ข้อบังคับของธนาคารมีวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2.  การให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการ

  การให้สิทธิแก่ผู้ถือหุ้นส่วนน้อยในการเสนอวาระการประชุม
  และเสนอชื่อบุคคลเพื่อพิจารณาเลือกตั้งเป็นกรรมการล่วงหน้าเป็นส่วนหนึ่งของหลักการกำกับดูแลกิจการที่ดี
  เพื่อแสดงให้เห็นถึงการปฎิบัติต่อผู้ถือหุ้นทุกรายอย่างเท่าเทียมกัน
  และมีแนวทางชัดเจนในการกลั่นกรองระเบียบวาระที่เสนอว่าเกี่ยวข้องกับกิจการของธนาคาร
  และเป็นประโยชน์ต่อธนาคารอย่างแท้จริง
  ธนาคารจึงได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
  ดังมีรายละเอียดดังนี้

 คุณสมบัติของผู้ถือหุ้น

ผู้ถือหุ้นที่จะเสนอระเบียบวาระการประชุมสามัญผู้ถือหุ้นหรือเสนอชื่อบุคคลเพื่อพิจารณาเลือกตั้งเป็นกรรมการ
ต้องมีคุณสมบัติ ดังนี้

-   เป็นผู้ถือหุ้นของธนาคารซึ่งต้องถือหุ้นอย่างน้อย 200,000 หุ้น (สองแสนหุ้น)
    โดยอาจเป็นผู้ถือหุ้นรายเดียว หรือหลายรายรวมกันได้

-   ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
    และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

-   สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
    หรือหลักฐานอื่นจากตลาดหลักทรัพย์แห่งประเทศไทย หรือบริษัท ศูนย์รับฝากหลักทรัพย์
    (ประเทศไทย) จำกัด

  การเสนอระเบียบวาระการประชุม

ผู้ถือหุ้นที่มีคุณสมบัติครบถ้วนของหลักเกณฑ์นี้ สามารถเสนอระเบียบวาระการประชุม โดยดำเนินการ
กรอก “ แบบขอเสนอเรื่องเพื่อบรรจุเป็นระเบียบวาระการประชุมสามัญผู้ถือหุ้นประจำปี 2550 ”
จากนั้นจัดส่งเอกสารพร้อมหลักฐานที่ธนาคารกำหนด
โดยจะต้องส่งถึงธนาคารภายในเวลาที่ธนาคารกำหนด

เกณฑ์ในการพิจารณาบรรจุเข้าเป็นวาระการประชุมสามัญผู้ถือหุ้น

เพื่อให้การดำเนินการประชุมเป็นไปอย่างมีประสิทธิภาพ
ในการพิจารณากำหนดระเบียบวาระการประชุมที่เสนอโดยผู้ถือหุ้น
ธนาคารจะใช้เกณฑ์ในการพิจารณาบรรจุเข้าเป็นวาระการประชุมสามัญ ผู้ถือหุ้น ดังนี้

1.  เรื่องที่เกี่ยวกับการดำเนินธุรกิจปกติของธนาคาร
    และผู้ถือหุ้นได้แสดงให้เห็นถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

2.  เรื่องที่อยู่ในวิสัยที่ธนาคารจะดำเนินการได้

3.  เรื่องที่ไม่ขัดต่อกฎหมาย ประกาศ ข้อบังคับของทางการ
    หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง
    หรือวัตถุประสงค์ ข้อบังคับของธนาคาร มติที่ประชุมผู้ถือหุ้น เกณฑ์การกำกับดูแลที่ดีของธนาคาร
    และจริยธรรมในการดำเนินธุรกิจ

4.  เรื่องที่เป็นประโยชน์ต่อผู้ถือหุ้นและต่อส่วนรวม

5.  เรื่องที่เสนอโดยผู้ถือหุ้นที่มีคุณสมบัติครบถ้วนและผู้ถือหุ้นได้ปฎิบัติตามเกณฑ์ที่ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
    และการเสนอบุคคลเพื่อรับการพิจารณาเลือกตั้งเป็นกรรมการ

6.  เรื่องที่ผู้ถือหุ้นให้ข้อมูลหรือหลักฐานประกอบการเสนอนั้นครบถ้วน เพียงพอ ถูกต้อง
    และทันภายในระยะเวลาที่กำหนด

7.  เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

8.  เรื่องที่ธนาคารไม่เคยดำเนินการมาก่อน
    และคณะกรรมการธนาคารพิจารณาแล้วเห็นว่าจะเป็นประโยชน์ต่อการดำเนินงานของธนาคาร

9.  เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

โดยคณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ
ซึ่งจะต้องมีลักษณะเข้าข่ายตาม (1) – (9) เว้นแต่คณะกรรมการธนาคารจะพิจารณาเป็นอย่างอื่น
โดยมติของคณะกรรมการธนาคารถือเป็นที่สุด
ในกรณีที่มีระเบียบวาระที่จะเสนอโดยผู้ถือหุ้นหลายรายแต่เป็นเรื่องเดียวกัน
หรืออยู่ในเรื่องที่อาจจะนำมาพิจารณารวมกันได้
คณะกรรมการธนาคารอาจนำมารวมเป็นวาระเดียวกัน
เรื่องที่ผ่านความเห็นชอบจากคณะกรรมการธนาคาร
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้นพร้อมความเห็นของคณะกรรมการธนาคาร
สำหรับเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ทางเว็บไซต์ของธนาคารหรือช่องทางการเผยแพร่ข้อมูลอื่นที่เหมาะสมต่อไป

1.  ค่าตอบแทนผู้บริหาร

-   ค่าตอบแทนที่เป็นตัวเงิน

-   ค่าตอบแทนอื่น (ไม่มี)

นโยบายการจ่ายค่าตอบแทนกรรมการ หลักเกณฑ์การจ่ายค่าตอบแทนแก่กรรมการ พิจารณาจาก 3
องค์ประกอบ ที่สำคัญ คือ

- ค่าตอบแทนที่ธนาคารจ่ายให้เป็นรายเดือนในขณะที่ดำรงตำแหน่งประธานกรรมการ
และกรรมการในคณะกรรมการของธนาคาร

- เบี้ยประชุม
คือค่าตอบแทนที่ประธานกรรมการและกรรมการได้รับในการเข้าร่วมประชุมคณะกรรมการชุดต่างๆ
ในแต่ละครั้ง จะจ่ายให้กับประธานกรรมการ และกรรมการที่เข้าประชุมในแต่ละคราว

- บำเหน็จกรรมการ คือค่าตอบแทนที่ธนาคารจ่ายให้กรรมการครั้งเดียวต่อปี
จะพิจารณาจากฐานรายได้รวมทั้งปีของธนาคารและมีค่าเฉลี่ยเท่ากับการจ่ายเงินรางวัลประจำปีของพนักงาน
รวมทั้งพิจารณาจากระยะเวลาที่ดำรงตำแหน่งกรรมการ

ธนาคารได้กำหนดนโยบายค่าตอบแทนสำหรับกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับกลุ่มธุรกิจเดียวกัน
และอยู่ในอัตราที่สามารถดูแลและรักษากรรมการที่มีคุณสมบัติตามที่ธนาคารต้องการ
อีกทั้งอัตราค่าตอบแทนดังกล่าวได้เป็นที่อนุมัติจากที่ประชุมผู้ถือหุ้นแล้ว ในกรณีปี 2550
ธนาคารจ่ายค่าตอบแทนให้คณะกรรมการบริหารธนาคารในฐานะผู้บริหาร 8 คนเป็นจำนวนเงินรวม
55.5 ล้านบาท โดยอยู่ในรูปค่าตอบแทนที่เป็นเงินเดือน เงินกองทุนสำรองเลี้ยงชีพและโบนัส
ซึ่งแปรผันตามผลการดำเนินงานของธนาคาร
ธนาคารไม่มีการเสนอเอกสารสิทธิ์ที่จะซื้อหรือขายทรัพย์สินให้กับ ผู้บริหารระดับสูง

คณะกรรมการสรรหาและกำหนดค่าตอบแทนมีการประเมินผลกรรมการผู้จัดการใหญ่เป็นประจำทุกปีและใช้ผลประเมินดังกล่าวพิจารณาให้ผลตอบแทนแก่กรรมการผู้จัดการใหญ่
โดยประธานกรรมการสรรหาและกำหนดค่าตอบแทนซึ่งเป็นกรรมการอิสระและเป็นผู้มีอาวุโสสูงสุดในคณะกรรมการธนาคาร
ได้สื่อสารผลการพิจารณาให้กรรมการผู้จัดการใหญ่รับทราบด้วย

สำหรับค่าตอบแทนของคณะกรรมการ
ในกรณีที่กรรมการได้รับมอบหมายให้ปฏิบัติหน้าที่ในคณะกรรมการต่างๆ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
กรรมการจะได้รับค่าตอบแทนเพิ่มเติมตามความเหมาะสม มีรายละเอียดดังนี้

[]

หุ้นสามัญของผู้บริหารที่เพิ่มขึ้นหรือลดลงในปี 2550

[]

ค่าตอบแทนผู้สอบบัญชี

ธนาคารจ่ายค่าตอบแทนการสอบบัญชีให้แก่ผู้สอบบัญชีของธนาคารเป็นจำนวนเงิน 2,101,816 บาท

ค่าบริการสอบบัญชีที่เกี่ยวกับงบการเงินรวมบริษัทย่อยเป็นจำนวนเงิน 1,557,648 บาท
และค่าใช้จ่ายอื่นๆ 22,540 บาท ค่าสอบบัญชีของบริษัทย่อยรวมเป็นจำนวนเงิน 2,999,900 บาท
และมีค่าตอบแทนงานบริการอื่น ได้แก่ การจัดอบรมเป็นจำนวนเงิน 13,500 บาท
และยังมีส่วนที่จะต้องจ่ายในอนาคตสำหรับการตรวจสอบพิเศษตามกฏธนาคารแห่งประเทศไทย
(Special Audit) สำหรับธนาคารเกียรตินาคินเป็นจำนวนเงิน 290,000 บาท

1.  การกำกับดูแลกิจการ

คณะกรรมการธนาคารให้ความสำคัญอย่างยิ่งในการกำกับดูแลกิจการตามหลักการกำกับดูแลกิจการที่ดีที่กำหนดโดยหน่วยงานกำกับควบคุมธนาคาร
โดยในรอบปี 2550 ที่ผ่านไปธนาคารได้มีการปฏิบัติตามหลักการกำกับดูแลกิจการที่ดีทั้ง 5 หมวด
ตามแนวทางของตลาดหลักทรัพย์แห่งประเทศไทยในแต่ละหัวข้อดังนี้

9.4.1 นโยบายเกี่ยวกับการกำกับดูแลกิจการ

คณะกรรมการธนาคาร ได้ให้ความสำคัญต่อการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการทำธุรกิจ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
โดยคณะกรรมการธนาคารได้อนุมัตินโยบายการกำกับดูแลกิจการของธนาคารในการประชุมครั้งที่
2/2549 และจัดทำเป็นลายลักษณ์อักษร
โดยเนื้อหาในรายละเอียดเกี่ยวกับนโยบายการกำกับดูแลกิจการที่ดีที่มีเนื้อหาครอบคลุมถึงด้านสิทธิและความเท่าเทียมกันของผู้ถือหุ้นและผู้มีส่วนได้เสีย
ด้านคณะกรรมการเกี่ยวกับโครงสร้าง บทบาทหน้าที่ ความรับผิดชอบและความเป็นอิสระ
ด้านการเปิดเผยข้อมูลและความโปร่งใส ด้านการควบคุมและบริหารความเสี่ยง
และด้านจริยธรรมธุรกิจ โดยเปิดเผยรายละเอียดดังกล่าวในเว็บไซต์ของธนาคารแล้ว
(www.kiatnakin.co.th)
รวมถึงการจัดสัมมนาให้ความรู้แก่พนักงานและผู้บริหารของธนาคารเพื่อให้เกิดความรู้ความเข้าใจมากขึ้น

9.4.2 การนำหลักการกำกับดูแลกิจการที่ใช้ไป
ธนาคารนำหลักการกำกับดูแลกิจการที่ดีไปใช้ปฏิบัติต่อผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องในรอบปี 2550 ที่ผ่านมาดังนี้

  9.4.2.1 ด้านสิทธิของผู้ถือหุ้น

  - การให้ข้อมูลแก่ผู้ถือหุ้นล่วงหน้าอย่างเพียงพอและทันเวลา

ธนาคารกำหนดให้มีการประชุมสามัญผู้ถือหุ้นปีละครั้ง ภายในไม่เกิน 4 เดือน
นับแต่วันสิ้นสุดรอบปีบัญชี โดยในปี2550ได้มีการจัดประชุมสามัญผู้ถือหุ้นขึ้นในวันที่ 18 เมษายน 2550
ก่อนการประชุมมีการจัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ ให้

ผู้ถือหุ้นทราบล่วงหน้าผ่านทางเว็บไซต์ของธนาคาร (www.kiatnakin.co.th) ก่อนวันประชุม
มากกว่า 30 วัน
โดยธนาคารมอบให้บริษัทศูนย์รับฝากหลักทรัพย์ซึ่งเป็นนายทะเบียนผู้ถือหุ้นของธนาคารเป็นผู้จัดส่งหนังสือเชิญประชุมให้แก่ผู้ถือหุ้น
ก่อนวันประชุม 14 วันทำการ
โดยในหนังสือเชิญประชุมมีข้อมูลรายชื่อกรรมการพร้อมทั้งประวัติของกรรมการแต่ละคน
ทั้งกรรมการใหม่ และกรรมการเก่าที่ได้รับการคัดเลือกซ้ำ ให้กลับเข้ามาดำรงตำแหน่งอีกวาระ
รายชื่อผู้ตรวจสอบพร้อมทั้งประวัติและค่าตอบแทน นโยบายการจ่ายเงินปันผล โดยมีคำอธิบาย
และบ่งบอกจำนวนเงินที่จ่าย
การระบุวัตถุประสงค์และเหตุผลในระเบียบวาระการประชุมผู้ถือหุ้นแต่ละครั้ง
มีความเห็นของกรรมการประกอบวาระการประชุมแต่ละครั้ง
ก่อนวันประชุมเลขานุการธนาคารได้รวบรวมคำถามที่ผู้ถือหุ้นส่งถึงคณะกรรมการผ่านเว็บไซต์ของธนาคาร
(www.kiatnakin.co.th) ก่อนวันประชุม
นอกจากนั้นในการประชุมธนาคารมีการบันทึกการประชุมไว้เป็นลายลักษณ์อักษร
รวมถึงการบันทึกเป็นวีดีทัศน์
คณะกรรมการมีการชี้แจงวิธีการออกเสียงลงคะแนนและวิธีการนับคะแนนก่อนเริ่มการประชุม
รวมถึงมีบันทึกคำถามและคำตอบของผู้ถือหุ้น
และมีข้อมูลและผลของการลงมติคะแนนเสียงที่เห็นด้วยและไม่เห็นด้วยของแต่ละวาระ
ทำให้ผู้ถือหุ้นมีข้อมูลที่ครบถ้วน เพียงพอที่จะใช้ประกอบการตัดสินใจลงคะแนนในวาระต่างๆ
ในส่วนรายงานการประชุมที่จัดในปี 2550
ธนาคารได้นำไปบันทึกที่เว็บไซด์ของธนาคาร(www.kiatnakin.co.th) หลังวันประชุม 14 วัน

- การอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่

ในการประชุมผู้ถือหุ้นสามัญประจำปี ธนาคารจัดประชุมในวัน เวลา และสถานที่ให้ความสะดวกสบาย
เดินทางสะดวกแก่ผู้ถือหุ้น หากผู้ถือหุ้นใดไม่สามารถเข้าร่วมประชุมได้
ก็สามารถมอบฉันทะให้คนอื่นมาประชุมและซักถามในการประชุม ออกเสียงลงคะแนนแทนได้
รวมถึงการเปิดโอกาสให้ผู้ถือหุ้นมีสิทธิเพิ่มวาระการประชุมและเสนอชื่อบุคคลเพื่อเลือกตั้งเป็นกรรมการก่อนที่ธนาคารจะส่งหนังสือเชิญประชุม
โดยแจ้งข่าวผ่านระบบของตลาดหลักทรัพย์และเผยแพร่ไว้บนเว็บไซด์ของธนาคาร
(www.kiatnakin.co.th)

- การจัดสรรเวลาให้เหมาะสมและส่งเสริมให้ผู้ถือหุ้นมีโอกาสแสดงความเห็น

ธนาคารอำนวยความสะดวกให้ผู้ถือหุ้นด้วยการเปิดโอกาสให้ผู้ถือหุ้นตั้งคำถามหรือถกปัญหาที่เกิดขึ้น
และมีการจัดสรรเวลาสำหรับตอบคำถามเพื่อให้ผู้ถือหุ้นได้รับความชัดเจนอย่างเพียงพอ
และมีการระบุไว้ในวาระการประชุม

- การเข้าร่วมประชุมผู้ถือหุ้นของกรรมการธนาคารอย่างครบถ้วน

ธนาคารมีนโยบายให้ประธานกรรมการ ประธานกรรมการตรวจสอบ
ประธานกรรมการสรรหาและกำหนดค่าตอบแทน ประธานกรรมการบริหาร กรรมการผู้จัดการใหญ่
ประธานอนุกรรมการชุดต่างๆและผู้สอบบัญชี เข้าร่วมประชุมทุกครั้ง
เพื่อร่วมให้ข้อมูลเพิ่มเติมและตอบข้อซักถามแก่ผู้ถือหุ้นในการประชุมผู้ถือหุ้น โดยในปี 2550 ที่ผ่านมา
ประธานกรรมการ ประธานกรรมการตรวจสอบ ประธานกรรมการสรรหาและกำหนดค่าตอบแทน
ประธานกรรมการบริหาร กรรมการผู้จัดการใหญ่ ประธานอนุกรรมการชุดต่างๆและผู้สอบบัญชี
ได้เข้าร่วมประชุมอย่างพร้อมเพรียงด้วย

นอกจากนั้นธนาคารยังตระหนักถึงการให้ความสำคัญในสิทธิของผู้ถือหุ้นที่เป็นไปตามกฎหมายที่กำหนดไว้
ธนาคารยังมุ่งส่งเสริมให้ผู้ถือหุ้นได้รับสิทธิของตนมากยิ่งขึ้น เช่นการเปิดเผยข้อมูลผลการดำเนินงาน
สิทธิประโยชน์ หรือกิจกรรมที่สำคัญของธนาคาร ผ่านทางเว็บไซด์ของธนาคาร
(www.kiatnakin.co.th) เพื่อให้ผู้ถือหุ้นสามารถเข้าถึงข้อมูลของธนาคารอย่างต่อเนื่อง
ทันเวลาเท่าเทียมกันไม่เป็นการจำกัดโอกาสการเข้าถึงข้อมูลสารสนเทศของธนาคาร

2.  การปฏิบัติต่อผู้ถือหุ้นอย่างเท่าเทียมกัน

ธนาคารตระหนักถึงสิทธิเท่าเทียมกันของผู้ถือหุ้นทุกด้าน
โดยผู้ถือหุ้นจะได้รับการปฏิบัติที่เท่าเทียมกันและเป็นธรรม โดยในปี 2250
ที่ผ่านมาธนาคารได้มีการปฏิบัติต่อผู้ถือหุ้นในด้านต่างดังนี้

- การอำนวยความสะดวกให้ผู้ถือหุ้นส่วนน้อยเสนอเพิ่มวาระการประชุมล่วงหน้า

ธนาคารเปิดโอกาสให้ผู้ถือหุ้นมีสิทธิเสนอเพิ่มวาระการประชุมและเสนอชื่อบุคคลเพื่อเลือกตั้งเป็นกรรมการ
ก่อนที่ธนาคารจะส่งหนังสือเชิญประชุม
โดยการแจ้งข่าวผ่านระบบของตลาดหลักทรัพย์และเผยแพร่ไว้บนเว็บไซด์ของธนาคาร
(www.kiatnakin.co.th)
นอกจากนั้นธนาคารยังอนุญาตให้ผู้ถือหุ้นได้มีส่วนในการคัดเลือกคณะกรรมการแต่ละคนโดยการลงคะแนนเสียง
คัดเลือกผู้ที่จะดำรงตำแหน่งกรรมการของธนาคารเป็นรายบุคคล
และยังรวมถึงการให้ผู้ถือหุ้นมีส่วนร่วมในการตัดสินใจพิจารณาหลักเกณฑ์และนโยบายของธนาคารเรื่องค่าตอบแทนกรรมการประจำปี
โดยธนาคารต้องขอความเห็นชอบจากผู้ถือหุ้นเป็นประจำทุกปี

- การกำหนดเกณฑ์พิจารณาที่ชัดเจนล่วงหน้าในการเพิ่มวาระของผู้ถือหุ้นส่วนน้อย

(1)
การให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการ

ธนาคารได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
โดยเปิดให้ผู้ถือหุ้นสามารถเสนอชื่อผ่านคณะกรรมการล่วงหน้า 3 เดือนก่อนวันประชุมผู้ถือหุ้น
ดังมีรายละเอียดดังนี้

คุณสมบัติของผู้ถือหุ้น

ผู้ถือหุ้นที่จะเสนอระเบียบวาระการประชุมสามัญผู้ถือหุ้นหรือเสนอชื่อบุคคลเพื่อพิจารณาเลือกตั้งเป็นกรรมการ
ต้องมีคุณสมบัติ ดังนี้

* เป็นผู้ถือหุ้นของธนาคารซึ่งต้องถือหุ้นอย่างน้อย 200,000 หุ้น (สองแสนหุ้น)
โดยอาจเป็นผู้ถือหุ้นรายเดียว หรือหลายรายรวมกันได้

* ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

* สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
หรือหลักฐานอื่นจากตลาดหลักทรัพย์แห่งประเทศไทย หรือบริษัท ศูนย์รับฝากหลักทรัพย์
(ประเทศไทย) จำกัด

(2) การเสนอระเบียบวาระการประชุม

ผู้ถือหุ้นที่มีคุณสมบัติครบถ้วนของหลักเกณฑ์นี้ สามารถเสนอระเบียบวาระการประชุม โดยดำเนินการ
กรอก แบบขอเสนอเรื่องเพื่อบรรจุเป็นระเบียบวาระการประชุมสามัญผู้ถือหุ้นประจำปี 2550
จากนั้นจัดส่งเอกสารพร้อมหลักฐานที่ธนาคารกำหนด
โดยจะต้องส่งถึงธนาคารภายในเวลาที่ธนาคารกำหนด

เกณฑ์ในการพิจารณาบรรจุเข้าเป็นวาระการประชุมสามัญผู้ถือหุ้น

เพื่อให้การดำเนินการประชุมเป็นไปอย่างมีประสิทธิภาพ
ในการพิจารณากำหนดระเบียบวาระการประชุมที่เสนอโดยผู้ถือหุ้น
ธนาคารจะใช้เกณฑ์ในการพิจารณาบรรจุเข้าเป็นวาระการประชุมสามัญผู้ถือหุ้น ดังนี้

ก. เรื่องที่เกี่ยวกับการดำเนินธุรกิจปกติของธนาคาร
และผู้ถือหุ้นได้แสดงให้เห็นถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

ข. เรื่องที่อยู่ในวิสัยที่ธนาคารจะดำเนินการได้

ค. เรื่องที่ไม่ขัดต่อกฎหมาย ประกาศ ข้อบังคับของทางการ
หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง หรือวัตถุประสงค์
ข้อบังคับของธนาคาร มติที่ประชุมผู้ถือหุ้น

เกณฑ์การกำกับดูแลที่ดีของธนาคาร และจริยธรรมในการดำเนินธุรกิจ

ง. เรื่องที่เป็นประโยชน์ต่อผู้ถือหุ้นและต่อส่วนรวม

จ. เรื่องที่เสนอโดยผู้ถือหุ้นที่มีคุณสมบัติครบถ้วนตามข้อ (1)
และผู้ถือหุ้นได้ปฏิบัติตามเกณฑ์ที่ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
และการเสนอบุคคลเพื่อรับการพิจารณาเลือกตั้งเป็นกรรมการ

ฉ. เรื่องที่ผู้ถือหุ้นให้ข้อมูลหรือหลักฐานประกอบการเสนอนั้นครบถ้วน เพียงพอ ถูกต้อง
และทันภายในระยะเวลาที่กำหนด

ช. เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

ซ. เรื่องที่ธนาคารไม่เคยดำเนินการมาก่อน
และคณะกรรมการธนาคารพิจารณาแล้วเห็นว่าจะเป็นประโยชน์ต่อการดำเนินงานของธนาคาร

ฌ. เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

โดยคณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ
ซึ่งจะต้องมีลักษณะเข้าข่ายตาม ก - ฌ เว้นแต่คณะกรรมการธนาคารจะพิจารณาเป็นอย่างอื่น

โดยมติของคณะกรรมการธนาคารถือเป็นที่สุด ในกรณีที่มีระเบียบวาระที่จะเสนอโดยผู้ถือหุ้นหลายราย

แต่เป็นเรื่องเดียวกัน หรืออยู่ในเรื่องที่อาจจะนำมาพิจารณารวมกันได้
คณะกรรมการธนาคารอาจนำมารวมเป็นวาระเดียวกัน
เรื่องที่ผ่านความเห็นชอบจากคณะกรรมการธนาคาร
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้นพร้อมความเห็นของคณะกรรมการธนาคาร
สำหรับเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ทางเว็บไซต์ของธนาคารหรือช่องทางการเผยแพร่ข้อมูลอื่นที่เหมาะสมต่อไป

นอกจากนั้นผู้ถือหุ้นที่เป็นผู้บริหารไม่มีการเพิ่มวาระการประชุมแต่อย่างใด
โดยเป็นการประชุมตามวาระที่ได้แจ้งผุ้ถือหุ้นไป
โดยผู้ถือหุ้นที่ไม่สามารถเข้าร่วมประชุมได้ธนาคารสนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสี่ยงได้
และยังมีสเนอชื่อกกรรมการอิสระเป็นทางเลือกให้ผู้ถือหุ้นสามารถมอบฉันทะได้
ธนาคารยังสนับสนุนให้มีการใช้บัตรลงคะแนนเสียงในวาระที่สำคัญ เช่นการทำรายการเกี่ยวโยง
การทำรายการได้มาหรือจำหน่ายไปซึ่งสินทรัพย์เพื่อให้เกิดความโปร่งใสและตรวจสอบได้

  - นโยบายและวิธีการดูแลผู้บริหารในการใช้ข้อมูลภายใน

เพื่อป้องกันการแสวงหาประโยชน์จากการใช้ข้อมูลภายในที่ยังไม่ได้เปิดเผยต่อสาธารณชน
ธนาคารกำหนดให้กรรมการและผู้บริหารของธนาคารทุกคนโดยรวมของคู่สมรสและบุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการ และ/หรือ ผู้บริหารธนาคาร
ต้องรายงานการเปลี่ยนแปลงหลักทรัพย์ของธนาคารที่ตนถือครองอยู่ภายใน 3
วันทำการให้ตลาดหลักทรัพย์แห่งประเทศไทยพร้อมกับแจ้งไปยังสำนักงานเลขานุการธนาคารในวันเดียวกัน
และมีข้อกำหนดเรื่องความซื่อสัตย์สุจริต โดยได้กำหนดห้ามกรรมการและพนักงานของธนาคารทุกคน
อาศัยอำนาจหน้าที่ หรือโอกาสในการทำงาน เพื่อแสวงหาประโยชน์ใดๆ อันขัดต่อจริยธรรม
จรรยาบรรณ และวิชาชีพ ที่ธนาคารกำหนด รวมถึงระเบียบประเพณีในการทำงาน
หรือผลประโยชน์ของธนาคาร สายตรวจสอบภายใน
มีการสอบทานการปฏิบัติในเรื่องการใช้ข้อมูลภายใน
และการปฏิบัติตามข้อกำหนดเกี่ยวกับจริยธรรมทางวิชาชีพ ซึ่งหากพบผู้ใดฝ่าฝืน
หรือกระทำความผิดจะนำเสนอคณะกรรมการตรวจสอบ และคณะกรรมการธนาคาร
เพื่อพิจารณาความผิดตามระเบียบของธนาคาร

3.  สิทธิของผู้มีส่วนได้เสียกลุ่มต่างๆ

ธนาคารให้ความสำคัญต่อสิทธิของผู้มีส่วนได้เสียทุกกลุ่ม
โดยมีนโยบายที่จะดูแลผลกระทบต่อการประกอบธุรกิจโดยตรงให้ครบ
เพื่อให้ผู้เกี่ยวข้องมั่นใจว่าการประกอบธุรกิจได้คำนึงถึงปัจจัยด้านสิ่งแวดล้อม
เพื่อการพัฒนาอย่างยั่งยืนและสร้างความมั่นใจว่า ผู้มีส่วนได้เสียจะได้รับความคุ้มครอง
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของธนาคาร และบริษัทย่อย
หรือผู้มีส่วนได้เสียภายนอก
โดยหากมีธุรกรรมที่เกิดขึ้นระหว่างธนาคารกับบุคคลและกิจการที่เกี่ยวข้องกัน
ธนาคารมีแนวทางปฏิบัติที่ชัดเจน เป็นธรรม โปร่งใส สามารถตรวจสอบได้
ธนาคารได้นำเสนอรายละเอียดของธุรกรรมดังกล่าวในหมายเหตุประกอบงบการเงินของธนาคารในทุกไตรมาสรวมถึงในรายงานประจำปี
ด้วยธนาคารคำนึงถึงการสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
ซึ่งถือว่าเป็นการสร้างความสำเร็จในระยะยาวของธนาคาร
โดยมีแนวทางปฏิบัติต่อผู้มีส่วนได้เสียในแต่ละกลุ่ม ดังนี้

ด้านลูกค้า

ธนาคารถือว่าลูกค้าเป็นผู้ที่สนับสนุนให้ธนาคารบรรลุเป้าหมายสำคัญขององค์กร
ธนาคารจึงมีปณิธานอันแน่วแน่ว่าจะเสนอบริการที่มีคุณภาพ
ด้วยพนักงานที่มีความรู้อย่างลึกซึ้งในธุรกิจของลูกค้า
รวมทั้งการสร้างสรรค์ผลิตภัณฑ์ที่มีนวัตกรรมใหม่ให้บริการแก่ลูกค้าอย่างต่อเนื่อง ดังนั้น
ธนาคารจึงต้องมีการพัฒนาระบบงาน เครือข่ายสาขาและเทคโนโลยีที่ทันสมัย
เพื่อสามารถให้บริการที่รวดเร็ว ถูกต้องและมีคุณภาพ และเพื่อเป็นการปรับปรุงบริการ
ธนาคารจึงได้จัดเตรียมช่องทางรับฟังความคิดเห็นด้านบริการของลูกค้าและการแจ้งเบาะแสการทำงานที่มิชอบผ่านทางเว็บไซต์ของธนาคารที่
www.kiatnakin.co.th หรือลูกค้าสามารถส่งข้อมูลไปที่สำนักตรวจสอบของธนาคาร
นอกจากนั้นธนาคารยังจัดให้มีกลไกการคุ้มครองผู้แจ้งเบาะแสการทุจริตหรือการดำเนินการใดที่ไม่โปร่งใสซึ่งจะสร้างความเสียหายให้กับธนาคารอย่างรัดกุม

ด้านพนักงาน

ธนาคารถือว่าพนักงานเป็นสินทรัพย์ที่สำคัญที่สุด ดังนั้น
ธนาคารจึงได้มีการพัฒนาระบบการบริหารงานบุคคลให้มีประสิทธิภาพอย่างต่อเนื่อง
เพื่อให้สามารถรักษาและพัฒนาบุคลากรให้มีคุณภาพ
เพื่อเป็นปัจจัยผลักดันให้ธนาคารสามารถบรรลุเป้าหมายองค์กรที่สำคัญ
ด้วยการจัดเตรียมสภาพแวดล้อมในการทำงานให้เอื้ออำนวยต่อการทำธุรกิจ
การกำหนดนโยบายด้านความปลอดภัย การรักษาสุขภาพอนามัยในที่ทำงาน
การกำหนดนโยบายจริยธรรมทางวิชาชีพ (Code of Ethics) จรรยาบรรณธุรกิจ (Code of
Conducts) การกำหนดนโยบายการจัดระบบการจัดการให้มีมาตรฐานโปร่งใสตรวจสอบได้
และนโยบายด้านสวัสดิการพนักงานไว้อย่างชัดเจน
พนักงานสามารถเข้าถึงข้อมูลดังกล่าวได้อย่างสะดวกเพื่อเป็นแนวทางให้พนักงานปฏิบัติได้อย่างถูกต้อง
นอกจากนั้นธนาคารยังจัดให้มีการบริหารค่าจ้างค่าตอบแทนและสวัสดิการให้เหมาะสมสามารถแข่งขันได้
รวมถึงการจัดเตรียมโครงการฝึกอบรมเพื่อพัฒนาทักษะและความสามารถของบุคลากรให้ได้รับความก้าวหน้าในอาชีพของตน
โดยรายละเอียดของนโยบายด้านสวัสดิการและความปลอดภัยของธนาคารมีดังนี้

นโยบายด้านสวัสดิการ ธนาคารจัดให้มีสวัสดิการสำหรับพนักงาน เช่น
การจัดตั้งกองทุนสำรองเลี้ยงชีพ การจัดทำแผนประกันชีวิตและอุบัติเหตุกลุ่ม
แผนประกันสุขภาพสำหรับพนักงาน และ ครอบครัว การจัดให้มีสภาพแวดล้อมในการทำงานที่ดี
นอกจากนี้ยังกำหนดให้มีสวัสดิการเกี่ยวกับเงินช่วยเหลือในโอกาสต่างๆ เช่น การอุปสมบท
การสมรส การช่วยเหลือเพื่อการคลอดบุตรให้แก่พนักงานหญิงที่ตั้งครรภ์ และการให้เงินขวัญถุงบุตร
แก่พนักงานทั้งชายหรือหญิงที่มีบุตรแรกเกิดนโยบายด้านความปลอดภัย
เพื่อให้เกิดความปลอดภัยต่ออาคารสถานที่และต่อพนักงานทุกคน ธนาคารฯ
จึงจัดให้มีระบบความปลอดภัยสำนักงานของธนาคารฯ เพื่อกำหนดให้ทุกหน่วยงาน
ได้ถือปฏิบัติเป็นมาตรฐาน เช่น การจัดให้มีพนักงานรักษาความปลอดภัย ตั้งแต่เวลา 07.00 น.
ถึงเวลา 19.00 น.
การห้ามบุคคลภายนอกหรือลูกค้าที่มาติดต่อเข้าไปภายในบริแวณสถานที่ทำงานให้พบหรือเจรจาในห้องประชุมหรือสถานที่
ที่ทางธนาคารจัดให้ การประตูเข้า- ออก (Security Door) ต้องปิดตลอดเวลา
การกำหนดรายชื่อและหมายเลขโทรศัพท์ผู้ที่สามารถติดต่อกรณีฉุกเฉินพร้อมทั้งจัดตารางเวลา
ผู้รับผิดชอบในการปฏิบัติหน้าที่ในแต่ละครั้งโดยติดประกาศให้ชัดเจน การจัดให้มีระบบ CCTV
ในการบันทึกภาพเหตุการณ์ มีระบบ Alarm สำหรับเตือนภัยและระบบSecurity
Doorโดยการสแกนนิ้วมือ
การจัดให้มีอุปกรณ์ดับเพลิงทุกสาขาและติดตั้งในตำแหน่งที่เหมาะสมสะดวกต่อการใช้งาน
รวมถึงการบำรุงรักษาให้อยู่ในสภาพใช้งานตลอดเวลา ฯลฯ
นอกจากนั้นธนาคารยังขอความร่วมมือไปยังพนักงานต้องให้ความร่วมมือในการสอดส่อง ดูแล
ตรวจสอบความปลอดภัยอื่นๆ เพื่อเป็นการระมัดระวังและรอบคอบอีกด้วย

ด้านเจ้าหนี้

ธนาคารยึดถือแนวทางปฏิบัติต่อเจ้าหนี้ตามเงื่อนไขข้อตกลงที่ได้ทำไว้อย่างเคร่งครัดด้วยธนาคารตระหนักถึงคุณูปการสำคัญที่ธนาคารได้รับความเชื่อถือเป็นอย่างดีจากเจ้าหนี้และผู้ฝากเงินในช่วงวิกฤติที่ผ่านมา

ด้านคู่ค้า

ธนาคารตระหนักถึงความสำคัญของคู่ค้าเสมอมา
เนื่องจากความสำเร็จของธนาคารส่วนหนึ่งมาจากการได้รับการสนับสนุนจากคู่ค้า
ซึ่งธนาคารยึดมั่นในแนวปฏิบัติตามสัญญาที่มีกับคู่ค้าอย่างเคร่งครัด
และอยู่บนพื้นฐานที่มุ่งความสำเร็จในการทำธุรกิจร่วมกัน โดยในปี 2550 ที่ผ่านมา
ธนาคารไม่มีข้อพิพาทใดๆ ในเรื่องที่เกี่ยวกับคู่ค้าแต่อย่างใด

ความรับผิดชอบต่อชุมชน สังคมและสิ่งแวดล้อม

ธนาคารฯ เป็นองค์กรภาคเอกชนที่มีวัตถุประสงค์
นอกเหนือจากเพื่อสร้างผลตอบแทนให้กับผู้ถือหุ้นแล้ว
ธนาคารฯยังตระหนักดีถึงความรับผิดชอบต่อชุมชน สังคม และสิ่งแวดล้อม
โดยได้กำหนดให้การช่วยเหลือสังคมและพัฒนาชุมชนท้องถิ่นเป็นอีกหนึ่งเป้าหมายในการดำเนินธุรกิจ
ซึ่งได้มีการถ่ายทอดให้ผู้บริหารและพนักงานทุกท่านรับทราบ ทั้งนี้ ธนาคารฯ
ยึดถือนโยบายการแบ่งปันและคืนประโยชน์กลับสู่สังคมอย่างต่อเนื่อง
และได้ดำเนินกิจกรรมเพื่อสังคมภายใต้โครงการ “พัฒนาคน พัฒนาชาติ กับเกียรติ

นาคิน” ซึ่งประกอบด้วยกิจกรรม 3 กลุ่ม ได้แก่

1. กิจกรรมส่งเสริมด้านการศึกษา

-   ร่วมกับศศินทร์
    โดยเป็นผู้สนับสนุนหลักในการจัดการแข่งขันประกวดแผนธุรกิจเป็นภาษาอังกฤษครั้งแรกในประเทศไทย
    ในโครงการ Bangkok Business Challenge
    ซึ่งเป็นเวทีประลองทักษะความสามารถทางด้านธุรกิจ

-   ร่วมกับมูลนิธิเกียรติร่วมมิตรเพื่อการศึกษา สนับสนุนทุนการศึกษาของเด็กนักเรียนที่ขาดแคลน
    ทุนทรัพย์ สร้างอาคารเรียน และสนับสนุนอุปกรณ์การศึกษา

2. กิจกรรมทางด้านจริยธรรมและการสร้างภูมิคุ้มกันแก่สังคม

-   ร่วมกับยุวพุทธิกสมาคมแห่งประเทศไทยฯ สนับสนุนการอบรมวิปัสสนากรรมฐาน
    โครงการพัฒนาจิตให้เกิดปัญญาและสันติสุข ของคุณแม่สิริ กรินชัย และหลักสูตรต่างๆ ตั้งแต่ปี
    2537 จนถึงปัจจุบันเป็นเวลากว่า 10 ปี

-   ร่วมกับกองบัญชาการตำรวจนครบาลและศูนย์เยาวชนสัมพันธ์ จัดอบรมโครงการ
    เยาวชนสัมพันธ์ร่วมมือประสานใจต้านภัยยาเสพติด
    เพื่ออบรมให้เยาวชนในโรงเรียนในเขตกรุงเทพฯ มีความรู้ความเข้าใจเรื่องยาเสพติด

-   ร่วมกับมูลนิธิศุภนิมิตแห่งประเทศไทยฯ จัด โครงการจักรยานเพื่อน้อง
    ขึ้นเพื่อเป็นการช่วยเหลือให้เด็กนักเรียนที่อยู่ห่างไกลโรงเรียนและยากจนได้ยืมใช้เพื่อให้การเดินทางมาเรียนหนังสือสะดวกขึ้น

-   ร่วมกับมูลนิธิดวงประทีป
    สนับสนุนกิจกรรมเผยแพร่ความรู้ความเข้าใจในด้านการลงทุนและการออม
    ด้วยตระหนักถึงความสำคัญในการออมเงินกับสหกรณ์
    ซึ่งถือเป็นปัจจัยสำคัญในการดำรงชีพอย่างพอเพียง และช่วยทำให้ชุมชนเข้มแข็งพึ่งพาตนเองได้
    ธนาคารฯ จึงสนับสนุน “โครงการมอบรางวัลสมาชิกดีเด่นของ สหกรณ์ ประจำปี”
    เพื่อสร้างความเชื่อมั่นของสมาชิกที่มีต่อสหกรณ์และให้เห็นคุณค่าของการออมทรัพย์

3. กิจกรรมบรรเทาทุกข์และบริจาคเพื่อสาธารณกุศลตามโอกาส

-   มอบเงินช่วยเหลือโครงการสาธารณประโยชน์เพื่อช่วยเหลือท้องถิ่นที่มีสาขาของธนาคารฯ ทั้ง
    24 สาขาตั้งอยู่

  มอบเงินสนับสนุนมูลนิธิพัฒนาอุตสาหกรรมเพื่อโครงการกังหันน้ำชัยพัฒนาฯ
  ในพระราชดำริของพระบาทสมเด็จพระเจ้าอยู่หัว

-   มอบเงินสนับสนุนโครงการแข่งขันฟุตบอลโลกด้านหุ่นยนต์ ของคณะวิศวกรรมศาสตร์ จุฬา
    ลงกรณ์มหาวิทยาลัย

-   มอบเงินสนับสนุนโครงการคืนช้างสู่ป่าเฉลิมพระเกียรติ 80 พรรษา
    ของมูลนิธิคืนช้างสู่ธรรมชาติ

-   มอบเงินช่วยเหลือในการสร้างความสงบเรียบร้อยในจังหวัดชายแดนภาคใต้
    ของกองทุนส่งเสริมและสนับสนุนการสร้างความสงบเรียบร้อยในจังหวัดชายแดนภาคใต้

-   มอบเงินสนับสนุนโครงการจัดพิมพ์หนังสือรวมเหตุการณ์ก่อการร้ายในเขต 3
    จังหวัดชายแดนภาคใต้ ของสมาคมนักข่าวนักหนังสือพิมพ์แห่งประเทศไทย

-   มอบเงินแด่โครงการรวมใจภักดิ์ รักในหลวง ของสำนักงานปลัดกระทรวงกลาโหม

-   มอบเงินสนับสนุนสนับสนุนการประกวดหุ่นยนต์งานมอเตอร์เอ็กซ์โป 2007

-   มอบห้องประชุมใหญ่พร้อมอุปกรณ์โสตครบชุด แก่โรงเรียนหนองจอกพิทยานุสรณ์มัธยม

  จะเห็นว่า โครงการเพื่อสังคมทั้งหลายเหล่านี้
  ล้วนแล้วแต่เป็นโครงการที่ให้ความสำคัญกับการปลูก

ฝังและพัฒนาเยาวชนของชาติ เพราะเราเชื่อว่า
ทรัพยากรบุคคลเป็นสิ่งสำคัญและมีค่ามากที่สุดสำหรับการพัฒนาประเทศ

  นอกจากนั้น ด้านสิ่งแวดล้อมธนาคารฯ ยังปลูกฝังให้ผู้บริหารและพนักงานช่วยกันอนุรักษ์สิ่งแวด

ล้อม และประหยัดพลังงาน ซึ่งได้มีการออกมาตรการการประหยัดพลังงานของธนาคารฯ เช่น
การใช้ไฟฟ้า การใช้โทรศัพท์ การใช้น้ำ และการใช้อุปกรณ์/เครื่องใช้สำนักงาน เป็นต้น

ความรับผิดชอบต่อชุมชน สังคม และสิ่งแวดล้อมนี้
เป็นไปตามแนวปณิธานของผู้ก่อตั้งที่มุ่งมั่นในการดำเนินธุรกิจที่ดีควบคู่ไปกับการดำเนินธุรกิจของธนาคาร

9.4.2.4 การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึงทั้งรายงานข้อมูลทางการเงิน และข้อมูลทั่วไป
เช่นแบบแสดงรายการข้อมูลประจำปี(แบบ56-1) และรายงานประจำปีแล้ว
ข้อมูลสำคัญที่มีผลกระทบต่อราคาหุ้นของธนาคาร โดยได้เผยแพร่ข้อมูลข่าวสารต่างๆ ดังกล่าว
เพื่อให้ผู้ลงทุนและผู้ที่เกี่ยวข้องได้รับทราบ ผ่านช่องทางการเผยแพร่ข้อมูลต่างๆ
ของตลาดหลักทรัพย์แห่งประเทศไทย และเว็บไซต์ของธนาคาร (www.kiatnakin.co.th)
โดยธนาคารดูให้ข้อมูลเป็นปัจจุบันอยู่เสมอ พร้อมทั้งให้หน่วยงานนักลงทุนสัมพันธ์ (Investor
Relations) ให้บริการข้อมูลข่าวสารและกิจกรรมต่างๆ ของธนาคาร แก่ผู้ลงทุน ผู้ถือหุ้น
นักวิเคราะห์ และประชาชนทั่วไป ทั้งนี้ผู้ที่สนใจสามารถติดต่อหน่วยงานดังกล่าวได้ที่ โทรศัพท์
0-2680-3160-1 หรือที่เว็บไซต์: www.kiatnakin.co.th หรือที่ e-mail address :
investor_relation@kiatnakin.co.th

นอกจากนั้นธนาคารยังจัดให้มีการประชุมพบปะนักวิเคราะห์หลักทรัพย์เพื่อเผยแพร่ข้อมูลของธนาคารโดยตรงอย่างต่อเนื่อง
รวมถึงการร่วมมือกับสมาคมนักวิเคราะห์หลักทรัพย์จัดการประชุมดังกล่าวเป็นประจำด้วย โดยในปี
2550 ที่ผ่านไปธนาคารได้จัดให้มีการประชุมพบปะนักวิเคราะห์ในประเทศจำนวน 4 ครั้ง
มีการจัดให้นักวิเคราะห์/นักลงทุนพบผู้บริหารธนาคารโดยตรง 57 ครั้ง
นอกจากนั้นธนาคารยังจัดให้มีการพบปะนักลงทุนต่างประเทศ ในต่างประเทศ 5 ครั้ง
นอกจากนั้นธนาคารยังจัดให้มีการแถลงผลการดำเนินงานและตอบข้อซักถามแก่สื่อมวลชนเป็นประจำทุกปีในช่วงต้นปีและกลางปี
เพื่อให้สื่อมวลชนได้รับทราบผลการดำเนินงานที่ถูกต้องครบถ้วนของธนาคาร
ธนาคารยังจัดให้คณะกรรมการมีการรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปีนี้ดังรายละเอียดในหน้า
65 และคณะกรรมการยังดูแลให้มีการเปิดเผยข้อมูลบทบาทหน้าที่ การรับผิดชอบปฏิบัติหน้าที่
รายละเอียดของนโยบายผลตอบแทน จำนวนครั้งของการประชุม
จำนวนครั้งที่กรรมการเข้าร่วมประชุมของคณะกรรมการและคณะกรรมการชุดย่อย
โดยรายละเอียดในหน้า 72-73
และธนาคารยังมีการเปิดเผยข้อมูลผลตอบแทนที่กรรมการได้รับจากการเป็นกรรมการในบริษัทย่อยรวมไว้กับผลตอบแทนที่ได้รับจากธนาคารในตาราง
“ผลตอบแทนคณะกรรมการธนาคารปี 2550” หน้า 59 แล้ว

  9.4.2.5 ความรับผิดชอบของคณะกรรมการ

- โครงสร้างกรรมการ

คณะกรรมการธนาคารมีจำนวน 10 คน ประกอบด้วยกรรมการที่เป็นผู้บริหารจำนวน 3 คน
กรรมการที่เป็นผู้บริหาร 3 คน กรรมการที่ไม่ได้เป็นผู้บริหาร 2 คน เป็นกรรมการอิสระจำนวน 5
คน
เพื่อเป็นไปตามหลักการกำกับดูแลกิจการที่ดีธนาคารแต่งตั้งกรรมการอิสระขึ้นเป็นประธานกรรมการของธนาคาร
ขณะที่มีประธานเจ้าหน้าที่บริหารไม่ได้เป็นบุคคลเดียวกันกับกรรมการผู้จัดการใหญ่
ทำให้มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
และในการทำหน้าที่ของประธานกรรมการหากมีวาระที่เกี่ยวข้องด้านใดก็ตาม
จะมอบหมายให้กรรมการอิสระที่มีอาวุโสทำหน้าที่แทนประธานกรรมการธนาคาร
โดยธนาคารได้กำหนดความหมายของกรรมการอิสระที่เข้มงวดกว่าเกณฑ์ของคณะกรรมการกำกับหลักทรัพย์ฯ
ดังนี้ คือ

- ถือหุ้นไม่เกิน ร้อยละ 0.50 ของจำนวนหุ้นที่มีสิทธิออกเสียงทั้งหมดในธนาคาร บริษัทในเครือ
บริษัทร่วม หรือ บุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
ตามกฎหมายหลักทรัพย์)

- ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
ที่ปรึกษาของธนาคารที่ได้รับเงินเดือน ประจำ หรือเป็นผู้มีอำนาจควบคุมของธนาคาร
หรือบริษัทในเครือ บริษัทร่วม หรือบุคคลที่อาจมีความขัดแย้ง
โดยต้องไม่มีผลประโยชน์หรือส่วนได้เสียในลักษณะดังกล่าวมาไม่น้อยกว่า 1 ปี

- ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
ไม่ว่าทางตรงหรือทางอ้อมทั้งในด้านการเงินและการบริหารงานของธนาคาร บริษัทในเครือ
บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

- ไม่เป็นญาติสนิทกับผู้บริหาร ผู้ถือหุ้นรายใหญ่ของธนาคาร
บริษัทในเครือบริษัทร่วมหรือบุคคลที่อาจมีความขัดแย้งและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
ผู้ถือหุ้นรายใหญ่

และเพื่อให้การทำหน้าที่ของคณะกรรมการเป็นไปอย่างมีประสิทธิภาพ

- คณะอนุกรรมการ

คณะกรรมการธนาคารได้แต่งตั้งคณะกรรมการตรวจสอบ
คณะกรรมการบริหารความเสี่ยงและคณะกรรมการสรรหาและกำหนดค่าตอบแทน
เพื่อช่วยในการกำกับดูแลกิจการของธนาคารโดยมีรายละเอียดขอบเขต
อำนาจหน้าที่ตามที่ระบุในหัวข้อ การจัดการแล้ว
โดยคณะกรรมการชุดย่อยได้แก่คณะกรรมการตรวจสอบและคณะกรรมการสรรหาและกำหนดค่าตอบแทนมีประธานเป็นกรรมการอิสระ
และคณะกรรมการเกือบทั้งหมดเป็นกรรมการอิสระ
นอกจากนั้นประธานกรรมการของธนาคารไม่ได้เป็นประธานหรือสมาชิกในคณะกรรมการชุดย่อยใด
เพื่อให้การทำงานเป็นไปอย่างอิสระและโปร่งใส

  - บทบาทหน้าที่และความรับผิดชอบของคณะกรรมการ

  - บทบาทและหน้าที่ของกรรมการ รายละเอียดกล่าวไว้ในในหัวข้อ “การจัด

การ” แล้ว

- จริยธรรมทางธุรกิจ ธนาคารมีการประกาศจริยธรรมทางวิชาชีพ เพื่อเป็นแนวทางการปฏิบัติที่ดี
รวมถึงการออกข้อพึงปฏิบัติเกี่ยวกับจริยธรรมทางวิชาชีพของผู้บริหาร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของธนาคารด้วยความซื่อสัตย์สุจริต
และเที่ยงธรรม ทั้งการปฏิบัติต่อธนาคารและผู้มีส่วนได้เสียทุกกลุ่ม โดยธนาคารได้สื่อสารกับพนักงาน
และติดตามการปฏิบัติตามแนวทางดังกล่าวเป็นประจำ รวมถึงการจัดสัมมนาเพื่อให้เกิดความรู้
ความเข้าใจร่วมกันระหว่างผู้บริหารและพนักงานเกี่ยวกับจริยธรรมทางธุรกิจอย่างสม่ำเสมอ

- ความขัดแย้งทางผลประโยชน์
คณะกรรมการธนาคารได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
มีการกำหนดให้ผู้บริหารรายงานการเปลี่ยนแปลงการถือหลักทรัพย์ต่อ
สำนักงานกำกับหลักทรัพย์และตลาดหลักทรัพย์ ตามมาตรา 59 แห่ง พ.ร.บ.
หลักทรัพย์และตลาดหลักทรัพย์ พ.ศ. 2535
การกำหนดให้กรรมการที่มีส่วนเกี่ยวข้องงดออกเสียงในการลงมติในรายการที่อาจมีความขัดแย้งทางผลประโยชน์
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
มูลค่ารายการ คู่สัญญา ไว้ในรายงานประจำปี และแบบ 56 - 1 แล้ว

- ระบบการควบคุมและตรวจสอบภายใน
ธนาคารได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
มีการกำหนดอำนาจหน้าที่ในการดำเนินการของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมการใช้ทรัพย์สินให้เกิดประโยชน์
มีการแบ่งแยกหน้าที่ผู้ปฏิบัติงาน ผู้ควบคุม ผู้อนุมัติออกจากกัน เพื่อให้เกิดการถ่วงดุล
และตรวจสอบระหว่างกันอย่างเหมาะสม
รายงานทางการเงินของธนาคารที่เปิดเผยต่อสาธารณะจัดทำขึ้นตามหลักการ
และมาตรฐานทางบัญชีที่บังคับใช้ในธุรกิจสถาบันการเงินภายใต้การตรวจสอบของผู้สอบบัญชีภายนอก
และคณะกรรมการตรวจสอบได้พบกับผู้สอบบัญชีภายนอกรวม 4 ครั้ง
พบกับผู้ตรวจสอบจากธนาคารแห่งประเทศไทย 1 ครั้ง ในปีที่ผ่านมา
เพื่อให้รับทราบผลการตรวจสอบ ข้อเสนอแนะ ความเห็น เพื่อการติดตาม การปรับปรุงแก้ไข
มีการสอบทานระบบการควบคุม การเสนอรายงานต่อผู้บริหารสายที่รับผิดชอบ
ธนาคารมีสายตรวจสอบภายใน
ทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของธนาคาร
ได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบให้มีการปฏิบัติตามกฎหมายและข้อกำหนดที่เกี่ยวข้องกับธนาคาร
และเพื่อให้สายตรวจสอบภายในมีความอิสระ สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้สายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และคณะกรรมการธนาคาร คณะกรรมการธนาคารได้ให้ความสำคัญในเรื่องการบริหารความเสี่ยง
มีการกำหนดมาตรการป้องกันและจัดการกับความเสี่ยง
โดยมีสายบริหารความเสี่ยงที่รายงานตรงต่อคณะกรรมการบริหารความเสี่ยง
และคณะกรรมการธนาคาร
นอกจากนี้คณะกรรมการธนาคารมีการประเมินความเพียงพอของระบบการควบคุมภายใน
เพื่อให้กรรมการทุกคนได้พิจารณาทบทวนระบบการควบคุมภายในของธนาคารว่ามีความถูกต้องรัดกุมตามแนวทางที่กำหนดทุกปี
โดยสายตรวจสอบภายในเป็นผู้รวบรวม สรุปผล และนำเสนอในรายงานประจำปี
และเปิดเผยต่อสาธารณะ

- นโยบายการบริหารความเสี่ยง
คณะกรรมการธนาคารมีการกำกับดูแลการบริหารความเสี่ยงผ่านคณะกรรมการบริหารความเสี่ยงอย่างใกล้ชิดโดยธนาคารมีนโยบายให้มีการบริหารความเสี่ยงให้ครอบคลุมทั้งองค์กรของธนาคารและกลุ่มธุรกิจในเครือ
รวมถึงมีการทบทวนระบบหรือประเมินประสิทธิผลของการจัดการความเสี่ยงอย่างต่อเนื่อง
คณะกรรมการยังให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย
โดยคณะกรรมการบริหารความเสี่ยงซึงมีสายบริหารความเสี่ยงเป็นผู้ปฎิบัติตามนโยบายและรายงานให้คณะกรรมการทราบเป็นประจำ

- การประชุมคณะกรรมการ

การประชุมคณะกรรมการ ธนาคารมีการกำหนดการประชุมล่วงหน้า
มีระเบียบวาระการประชุมชัดเจน มีส่วนงานเลขานุการ สำนักกรรมการ รับผิดชอบในการจัดประชุม
และส่งหนังสือเชิญประชุม

ล่วงหน้า 7 วัน พร้อมระเบียบวาระการประชุมซึ่งระบุถึงวัตถุประสงค์ และเหตุผลของแต่ละวาระ
เพื่อให้

กรรมการมีเวลาในการพิจารณาข้อมูลอย่างเพียงพอก่อนเข้าร่วมประชุม โดยในปี 2550 ที่ผ่านมา
คณะกรรมการธนาคารมีการประชุมรวม 8 ครั้ง
ประธานกรรมการมีการจัดสรรเวลาการประชุมไว้อย่างเพียงพอที่ฝ่ายจัดการจะนำเสนอเรื่องเพื่อรายงาน
และมากพอที่กรรมการจะอภิปรายปัญหาสำคัญอย่างรอบคอบ โดยใช้เวลาการประชุมครั้งละประมาณ
4 ชั่วโมง มีการจัดทำรายงานการประชุมเป็นลายลักษณ์อักษร
และผ่านการรับรองจากคณะกรรมการทุกครั้ง
พร้อมให้คณะกรรมการและผู้ที่เกี่ยวข้องสามารถตรวจสอบได้

นอกจากนั้นเพื่อเป็นการให้ข้อมูลสารสนเทศข้อมูลปัญหาของธนาคารให้ชัดเจนมากขึ้น ประธาน
กรรมการยังสนับสนุนให้กรรมการผู้จัดการใหญ่เชิญผู้บริหารระดับสูงเข้าร่วมประชุมเพื่อให้ข้อมูลเพิ่มเติมแก่คณะกรรมการ
และเป็นการสร้างความคุ้นเคยกันมากขึ้น
ธนาคารยังเปิดโอกาสให้คณะกรรมการสามารถขอข้อมูลที่จำเป้นเพิ่มเติมได้จากกรรมการผู้จัดการใหญ่หรือเลขานุการธนาคาร
หรือผู้บริหารระดับสูงอื่นได้ ภายในขอบเขตนโยบายที่กำหนดไว้
ซึ่งรวมถึงการเปิดโอกาสให้กรรมการที่ไม่เป็นผู้บริหารมีโอกาสประชุมระหว่างกันเอง
เพื่อเป็นการอภิปรายปัญหาเกี่ยวกับการจัดการที่อยู่ในความสนใจอย่างต่อเนื่อง

การเข้าประชุมของคณะกรรมการธนาคารแต่ละคณะ ปี 2550

[]

[]การเข้าประชุมของคณะกรรมการและคณะอนุกรรมการในปี 2550

- การประเมินตนเองของคณะกรรมการ

ด้านการประเมินตนเองของคณะกรรมการ
คณะกรรมการธนาคารจัดทำแบบประเมินผลการปฏิบัติงานของตนเองทุกปี
ซึ่งรวมถึงการประเมินผลการปฏิบัติงานประธานกรรมการบริหาร กรรมการผู้จัดการใหญ่
และประธานกรรมการ โดยคณะกรรมการที่เป็นผู้บริหารและไม่ใช่ผู้บริหารทุกคน
เพื่อให้ทราบว่าระยะเวลา 1
ปีที่ผ่านมามีการปฏิบัติงานครบถ้วนเหมาะสมตามขอบเขตอำนาจหน้าที่และเป็นไปตามหลักการกำกับดูแลกิจการที่ดีอย่างไร
และรวมถึงเพื่อนำไปใช้ในการพิจารณากำหนดค่าตอบแทนของ[]กรรมการผู้จัดการใหญ่
โดยผลการประเมินตนเองของคณะกรรมการในปี 2550 ดังมีรายละเอียดดังนี้

  - ค่าตอบแทน

  ค่าตอบแทนของกรรมการและผู้บริหาร รายละเอียดอยู่ในหัวข้อ 3) ผลตอบแทนผู้บริหาร

  - การพัฒนากรรมการและผู้บริหาร

คณะกรรมการธนาคารเป็นผู้กำหนดและมีส่วนร่วมในวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของธนาคาร
ตลอดจนกำกับดูแลให้ฝ่ายบริหารดำเนินการให้เป็นไปตามเป้าหมายของแผนธุรกิจ
และงบประมาณที่กำหนดไว้อย่างมีประสิทธิภาพและประสิทธิผล
ธนาคารยังได้จัดให้มีการประชุมถ่ายทอดแผนธุรกิจไปยังผู้บริหารและพนักงานให้เกิดความเข้าใจร่วมกันอย่างต่อเนื่อง
รวมทั้งจัดให้มีระบบการควบคุมภายใน การกำกับดูแลกิจการ และการบริหารความเสี่ยงที่ดี
นอกจากนั้น กรรมการธนาคารทั้งหมดผ่านการอบรมจากสมาคมส่งเสริมสถาบันกรรมการบริษัทไทย
(IOD) แล้ว ในส่วนของผู้ที่จะดำรงตำแหน่งกรรมการธนาคาร
ธนาคารมีการชี้แจงถึงขอบเขตหน้าที่รวมถึงการให้ข้อมูลพื้นฐานของธนาคารเพื่อเพิ่มความเข้าใจเกี่ยวกับธนาคารมากยิ่งขึ้น
คณะกรรมการธนาคารและคณะกรรมการบริหารมีความรับผิดชอบตามหน้าที่ต่อผู้ถือหุ้น
มีการแบ่งแยกบทบาทหน้าที่รับผิดชอบระหว่างคณะกรรมการธนาคารกับคณะกรรมการบริหารอย่างชัดเจน
โดยมีรายละเอียดในหัวข้อโครงสร้างการจัดการแล้ว

นโยบายและวิธีปฎิบัติการไปดำรงตำแหน่งกรรมการในบริษัทอื่นของกรรมการผู้จัดการและผู้บริหารระดับสูงของบริษัทอย่างชัดเจน
ทั้งประเภทของตำแหน่งกรรมการและจำนวนบริษัทที่สามารถไปดำรงตำแหน่งได้

  ธนาคารเป็นธนาคารพาณิชย์ที่อยู่ภายใต้การกำกับดูแลของธนาคารแห่งประเทศไทย ซึ่งมีข้อ

กำหนดที่ชัดเจนเกี่ยวกับการเป็นกรรมการในบริษัทอื่นของกรรมการแลผู้บริหารระดับสูงตามประกาศที่
สนส.(31)ว.94/2546 ลว. 15 กันยายน 2546
ที่กำหนดให้กรรมการและผู้บริหารระดับสูงของธนาคารเป็นประธานกรรมการ กรรมการบริหาร
หรือกรรมการผู้มีอำนาจลงนามอย่างใดอย่างหนึ่งหรือหลายอย่างในบริษัทอื่นได้ไม่เกิน 3 กลุ่มธุรกิจ
โดยพิจารณาความเป็นกลุ่มธุรกิจจากอำนาจควบคุมกิจการ

  โดยธนาคารได้เปิดเผยข้อมูลการดำรงตำแหน่งของกรรมการแต่ละคนรวมถึงกรรมการบริหารใน

เอกสารแนบ 1 หัวข้อรายละเอียดเกี่ยวกับผู้บริหารและผู้มีอำนาจควบคุมของธนาคารแล้ว

วาระการตำแหน่งของกรรมการ

  ธนาคารกำหนดไว้ในข้อบังคับข้อ 18 ของธนาคาร โดยระบุว่าในการประชุมผุ้ถือหุ้นสามัญประ

จำปีทุกครั้ง ให้กรรมการออกจากตำแหน่งอย่างน้อยจำนวน 1 ใน 3 โดยอัตราดังกล่าว
ถ้าจำนวนกรรมการจะแบ่งออกให้เป็นสามส่วนไม่ได้
ก็ให้กรรมการออกโดยจำนวนใกล้เคียงที่สุดกับส่วนหนึ่งในสาม
กล่าวคือการดำรงตำแหน่งของกรรมการเฉลี่ย 3 ปี /วาระ

การแต่งตั้งเลขานุการบริษัท

  ธนาคารได้มีการแต่งตั้งผู้ทำหน้าที่เลขานุการบริษัทอย่างเป็นทางการโดยทำหน้าที่

- ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบข้อบังคับต่างๆ
ของธนาคารและติดตามให้มีการปฎิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญแก่กรรมการ

  - เป็นตัวกลางในการประสานงานระหว่างผู้บริหารและกรรมการ

  - ติดตามให้มีการปฎิบัติตามมติที่ประชุมผู้ถือหุ้นและมติที่ประชุมคณะกรรมการ

ธนาคาร

- ดูแลกิจกรรมของคณะกรรมการ

การพัฒนากรรมการและผู้บริหาร 

  ธนาคารโดยคณะกรรมการสรรหาและกำหนดค่าตอบแทนได้กำหนดนโยบายแผนทด

แทนตำแหน่งงานรวมถึงการกำหนดให้จัดทำแผนสืบทอดตำแหน่ง (Succession plan)
ตำแหน่งกรรมการผู้จัดการใหญ่ และยังมีการจัดทำแผนพัฒนาผู้บริหารระดับสูง 3 ระดับประมาณ 30
คน
เพื่อพัฒนาขีดความสามารถและการเตรียมพร้อมในการสืบทอดตำแหน่งงานในกรณีที่ตนไม่สามารถปฎิบัติหน้าที่ได้
และได้มีการรายงานเพื่อให้คณะกรรมการธนาคารรับทราบความคืบหน้าเป็นระยะ

  ธนาคารเล็งเห็นความสำคัญของหลักการกำกับดูแลกิจการที่ดี ที่จะแสดงให้เห็นถึง

ระบบการบริหารจัดการที่มีประสิทธิภาพ โปร่งใส ตรวจสอบได้
ช่วยสร้างความเชื่อมั่นและมั่นใจต่อทุกฝ่าย และจะช่วยเพิ่มมูลค่า
ส่งเสริมให้ธนาคารเติบโตได้อย่างยั่งยืน
ธนาคารยังยึดมั่นที่จะพัฒนาการปฎิบัติตามหลักการกำกับดูแลกิจการที่ดีให้ดีขึ้น
โดยในบางประเด็นที่ธนาคารยังไม่ได้ปฎิบัติตามเช่น

  ----------------------------------------------------- ---------------------------------------------------------------------------------------
                                                        เหตุผล/มาตรการทดแทนที่ธนาคารนำมาใช้

  1. มาตรการชดเชยในกรณีที่ผู้มีส่วนได้เสียได้รับ                   ผู้มีส่วนได้เสียของธนาคารเช่นลูกค้า พนักงาน เจ้าหนี้ คู่ค้า ชุมชน สังคมและสิ่งแวดล้อม ฯลฯ
  ความเสียหายจากการที่บริษัทละเมิดสิทธิตามกฎหมายของผู้มีส่วนได้เสีย   ที่ผ่านมาธนาคารยังไม่มีข้อขัดแย้งที่เป็นการละเมิดผู้มีส่วนได้เสียดังกล่าวจึงยังไม่ได้มีการกำหนดมาตราการชดเชยใดๆ
                                                        แต่หากมีการละเมิดเกิดขึ้น ธนาคารต้องมีการชดเชยให้ผู้ถูกละเมิดตามที่กฎหมายกำหนด

  2. การรายงานผลการดำเนินงานของคณะกรรมการทราบทุกเดือน      ธนาคารไม่ได้มีการประชุมคณะกรรมการธนาคารทุกเดือน
  กรณีที่ไม่ได้ประชุมคณะกรรมการทุกเดือน                         แต่มีการรายงานผลการดำเนินงานให้คณะกรรมการธนาคารทราบเป็นประจำทุกไตรมาส
                                                        ยกเว้นในกรณีที่เห็นว่าในระหว่างเดือน การดำเนินงานของธนาคารมีการเปลี่ยนแปลงที่เป็นนัยสำคัญ

  3. การประเมินผลการปฏิบัติหน้าที่ของกรรมการเป็นรายบุคคล         ธนาคารมีการประเมินผลการปฏิบัติหน้าที่ของกรรมการเป็นรายคณะ
                                                        เนื่องจากเห็นว่าการประเมินเป็นรายบุคลอาจยังมีความคลาดเคลื่อนเกิดขึ้นได้
  ----------------------------------------------------- ---------------------------------------------------------------------------------------

1.  การควบคุมภายใน

ธนาคารกำหนดให้มีระบบการควบคุมภายในตามหลักการกำกับดูแลกิจการที่ดี ที่พิจารณาปัจจัยสำคัญ 5
ประการ ดังนี้

1. สภาพแวดล้อมของการควบคุมที่ดี (Control Environment)

ธนาคารสนับสนุน ส่งเสริมให้พนักงานทุกคน
ตระหนักถึงความจำเป็นของระบบการควบคุมภายในโดยกำหนดภารกิจและเป้าหมายที่ชัดเจนสามารถวัดผลได้
มีคู่มือปฏิบัติงาน และแบบสอบทานการปฏิบัติงาน (Check List) ที่ช่วยในการกำกับ
ควบคุมการปฏิบัติงานให้เป็นไปตามกฎระเบียบ มีหน่วยงานที่คอยให้การแนะนำ สนับสนุน
เพื่อเป็นแนวทางให้พนักงานปฏิบัติ มีนโยบายและระเบียบปฏิบัติที่เป็นลายลักษณ์อักษร
มีการสัมมนาปฐมนิเทศ เพื่อให้พนักงานใหม่ทุกคนเข้าใจในวัฒนธรรมองค์กร รับทราบ กฎ
ระเบียบที่สำคัญ มีความเข้าใจในธุรกิจ โดยให้ความสำคัญต่อความซื่อสัตย์สุจริต
และจริยธรรมในการดำเนินธุรกิจ รวมทั้งมีการจัดโครงสร้างองค์กรอย่างเหมาะสม

2. กระบวนการประเมิน และบริหารความเสี่ยง (Risk Assessment and Management)

ธนาคารมีนโยบายการบริหารความเสี่ยงในการทำธุรกิจ (Credit Policy)
และการบริหารความเสี่ยงทั้ง 5 ด้าน (Risk Management Policy)
ตามกรอบแนวทางของธนาคารแห่งประเทศไทย
โดยมีสายบริหารความเสี่ยงที่รายงานตรงต่อคณะกรรมการบริหารความเสี่ยง
เพื่อกำกับดูแลการบริหารความเสี่ยงด้านต่างๆ ของธนาคาร
ให้อยู่ในระดับความเสี่ยงที่สามารถบริหารจัดการได้อย่างเหมาะสม ชัดเจน โปร่งใส
และสามารถตรวจสอบได้
โดยมีสายตรวจสอบภายในติดตามดูแลให้มีการปฏิบัติตามนโยบายการบริหารความเสี่ยงของธนาคาร

3. กิจกรรมควบคุมที่ดี (Control Activities)

ธนาคารมีการกำหนดขอบเขต อำนาจ หน้าที่ ของคณะกรรมการชุดต่างๆ และระดับอำนาจ
กระบวนการในการอนุมัติรายการที่ชัดเจน
มีการกำหนดวิธีการป้องกันและการค้นหาการสูญหายของทรัพย์สิน
รวมถึงการกำหนดวัฒนธรรมในการปฏิบัติงานที่ให้พนักงานทุกคนต้องรายงานความผิดปกติ
ความผิดพลาดในการปฏิบัติงานให้หัวหน้างานรับทราบ เพื่อให้มีการแก้ไขปัญหาได้ทันที
มีการแบ่งแยกหน้าที่ มีการสอบทานการปฏิบัติงานโดยหัวหน้างาน
มีการตรวจสอบเพื่อให้แน่ใจว่ามีการปฏิบัติตามกฎหมายและข้อบังคับที่เกี่ยวข้อง
และในกรณีที่มีความผิดพลาดเกิดขึ้นจะมีการตั้งคณะกรรมการเพื่อหาข้อเท็จจริง
ที่ประกอบด้วยหน่วยงานกลาง เพื่อหาข้อเท็จจริง และแนวทางในการแก้ไข ปรับปรุงการปฏิบัติงาน
เพื่อป้องกันความผิดพลาดดังกล่าว เสนอคณะกรรมการบุคคลเพื่อพิจารณา

4. ระบบสารสนเทศและการสื่อสารข้อมูลที่ดี (Information and Communication)

ธนาคารจัดให้มีระบบงานเทคโนโลยีสารสนเทศ ที่ช่วยในการบริหารจัดการข้อมูลให้ทันต่อเหตุการณ์
อย่างเพียงพอ เพื่อการพิจารณาตัดสินใจ โดยมีการจัดเก็บเป็นหมวดหมู่ครบถ้วน
อยู่ในรูปแบบที่เข้าใจง่าย มีการสื่อสารภายในองค์กร อย่างทั่วถึงชัดเจน
และนำเสนอต่อผู้ที่มีส่วนได้เสียทุกฝ่ายอย่างทั่วถึง รวมไปถึงการพัฒนาระบบการให้ความรู้
ความเข้าใจในธุรกิจ และการบริหารจัดการ เพื่อส่งเสริม สนับสนุนให้พนักงานมีความรู้
ความเชี่ยวชาญในธุรกิจที่สามารถให้คำแนะนำ และความเห็นแก่ลูกค้า และผู้เกี่ยวข้อง
ให้ได้รับประโยชน์สูงสุดตามที่กำหนดเป็นวิสัยทัศน์ และพันธะกิจของธนาคาร

5. ระบบการติดตามและการประเมินผลที่ดี (Monitoring and Evaluation)

ธนาคารมีกระบวนการ ขั้นตอน และเครื่องมือ ที่ช่วยให้ผู้บริหาร หัวหน้างาน
สามารถติดตามการปฏิบัติงาน การพัฒนาประสิทธิภาพ และประเมินผล ได้ตามเกณฑ์มาตรฐาน
ตัวชี้วัด (Balance Score Card & Key Performance Indicator)
เพื่อให้เกิดความมั่นใจว่า ผลการปฏิบัติงาน
และประสิทธิภาพของระบบการควบคุมภายในยังดำเนินอยู่อย่างต่อเนื่อง
มีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป และข้อบกพร่องต่างๆ
ได้รับการแก้ไขอย่างทันท่วงที
ซึ่งได้ให้คณะกรรมการธนาคารได้มีการประเมินระบบการควบคุมภายในเป็นประจำทุกปีอีกระดับหนึ่งด้วย

9.6 นโยบายการจ่ายเงินปันผล

ธนาคารมีนโยบายจ่ายเงินปันผลในอัตราไม่เกินกว่าร้อยละ 60
ของกำไรสุทธิตามงบการเงินรวมของธนาคารในแต่ละปี
ขณะที่บริษัทย่อยมีนโยบายการจ่ายเงินปันผลตามมติของคณะกรรมการธนาคารที่เห็นว่ามีกำไรพอและสมควรที่จะจ่าย
โดยไม่ได้กำหนดอัตราจ่ายเงินปันผลไว้

  9.7 นโยบายด้านบุคลากร

ในปี 2550
ธนาคารมีการเติบโตอย่างต่อเนื่องทั้งในการขยายสาขาและการพัฒนาผลิตภัณฑ์บริการใหม่ๆ ให้ลูกค้า
ดังนั้นจึงได้มีการรับบุคลากรใหม่เป็นจำนวนมาก
อีกทั้งตรียมความพร้อมในการฝึกอบรมและพัฒนาให้กับบุคลากรอย่างกว้างขวางตาม Competency
Base Training Need เพื่อรองรับเป้าหมายรวมขององค์กร และตามความจำเป็นทางธุรกิจ

กล่าวคือ ธนาคารได้ดำเนินการฝึกอบรมและพัฒนาบุคลากรตลอดจนจัดสัมมนาทั้งภายในและภายนอก
ตามปี 2550 Training Road Map ให้กับบุคลากรทั่วประเทศกว่า 35 หลักสูตร 108 รุ่น
โดยหลักสูตรต่างๆ มุ่งเน้นการเสริมสร้างความรู้ ความสามารถ การปรับเปลี่ยนทัศนคติ
และเพิ่มศักยภาพ เพื่อ พัฒนาศักยภาพโดยตรง ดังนี้

1.  ประเภทการบริหารจัดการ

    -   Unleash Your Potential

    -   Satisfy My Customer

    -   Coaching for High Performance Team

    -   Problem Solving & Decision Making

    -   Six Thinking Hats

    -   Coaching for Success

    -   Essential Communication Skill

    -   Managing Yourself

2.  ประเภทตามหน้าที่งาน

    -   Enhance Selling Technique

    -   การเร่งรัดและติดตามหนี้

    -   การบริหารสินเชื่อในยุค BASEL II

    -   ความรู้เกี่ยวกับการตรวจสอบธนบัตร ลายเซ็น และเช็ค

    -   Negotiation & Win Workshop

    -   Interviewing Techniques Workshop

    -   การตลาดสินเชื่อเช่าซื้อ

3.  ประเภทพื้นฐาน / ทั่วไป

    -   หัวใจของความสำเร็จในการทำงาน

    -   บริหารจิตเพื่อชีวิตและครอบครัว

    -   Writing Technique for Knowledge Management

    -   Business Images & Make up

    -   KK Hand in Hand

โดยในปี 2551 จะมีการเน้นการพัฒนาทางด้านภาวะผู้นำ ภายใต้โครงการ KK Leadership
Development Program (KK LDP)
นอกเหนือจากที่ธนาคารได้พัฒนาบุคลากรตามขีดความสามารถหลัก (Core Competency) แล้ว
จะมุ่งเน้นในกลุ่มผู้บริหารที่จะต้องพัฒนาศักยภาพตามขีดความสามารถของภาวะผู้นำ
นอกจากนี้แล้วในปีนี้ ธนาคารจะมุ่งให้ความสำคัญในการวางแผนพัฒนาพนักงานรายบุคคล
(Individual Development Plan) อีกทั้งการจัดทำการพัฒนาสายอาชีพ (Career
Development) เพื่อบุคลากรในองค์กรจะได้มีโอกาสก้าวหน้าตามสายอาชีพ ตามความถนัด
และขีดความสามารถตามลักษณะงาน (Functional Competency)

จากการที่ธนาคารเติบโตอย่างรวดเร็ว
ธนาคารจึงตระหนักถึงความสำคัญของการจัดระบบองค์ความรู้ การแลกเปลี่ยนข้อมูล
และการถ่ายทอดองค์ความรู้
ให้อยู่กับองค์กรและบุคลากรในธนาคารเพื่อเป็นการพัฒนาองค์กรอย่างยั่งยืน
ดังนั้นธนาคารจึงได้จัดทำ Knowledge Management ขึ้นในปี 2551 ด้วยเช่นกัน

นอกจากการมุ่งเน้นเรื่องการพัฒนาบุคลากรและการจัดการองค์ความรู้ของธนาคารแล้ว ในปี 2551
ธนาคารยังคงให้มีการพัฒนาระบบสารสนเทศเพื่อการบริหารทรัพยากรบุคคล คือ ระบบ Human
Resource Information System ภายใต้เครื่องมือทางการบริหาร HR Online
ให้กับผู้บริหารและบุคลากรในธนาคารที่จะได้รับความสะดวก รวดเร็ว และข้อมูลถูกต้องแม่นยำ
นำมาซึ่งการบริหารทรัพยากรบุคคลได้อย่างมีประสิทธิภาพ

  ในปัจจุบันธนาคารและบริษัทย่อย มีพนักงานรวมเท่ากับ 1,896 คน ในส่วนของธนาคาร

เกียรตินาคิน จำกัด (มหาชน) มีพนักงานประจำ 1,458 คน และพนักงานสัญญาจ้างจำนวน 175
คน รวมทั้งสิ้น 1,633 คน แยกเป็นพนักงานที่ประจำอยู่ส่วนกลาง จำนวน 878 คน
และประจำอยู่ในส่วนภูมิภาค จำนวน 755 คน จากพนักงานทั้งหมด สามารถแบ่งเป็นสายธุรกิจหลักๆ
ได้ 5 สาย ได้แก่ สินเชื่อธุรกิจ,

สินเชื่อเพื่อพัฒนาโครงการที่อยู่อาศัย, สินเชื่อรายย่อย, บริหารหนี้ และบริหารการเงินและเงินฝาก
ณ วันที่

31 ธันวาคม 2550 พนักงานของธนาคารเกียรตินาคิน จำกัด (มหาชน) (ตามงบการเงินรวม)
ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 865.82 ล้านบาท หรือเท่ากับ 72.15
ล้านบาทต่อเดือน ซึ่งผลตอบแทนได้รวมถึง เงินเดือน โบนัส เงินสมทบกองทุนสำรองเลี้ยงชีพ
และสวัสดิการพนักงานทั่วไป เช่น การรักษาพยาบาล การสันทนาการ และเครื่องแบบพนักงาน
เป็นต้น และในระยะเวลา 3 ปีที่ผ่านมา

ธนาคารไม่เคยมีข้อพิพาทด้านแรงงานที่สำคัญแต่อย่างใด